ഇന്ത്യയിലെ ഏറ്റവും വലിയ ക്രിക്കറ്റ് സ്റ്റേഡിയം ഗാസിയാബാദിൽ പണിക്കഴിപ്പിക്കുമെന്ന് ഉത്തർ പ്രദേശ് മുഖ്യമന്ത്രി യോഗി ആദിത്യനാഥ് . ലഖ്നൌവിൽ ഇന്ത്യ - വെസ്റ്റ് ഇൻഡീസ് രണ്ടാം ട്വന്റി20 നടന്ന ഏകനാ ക്രിക്കറ്റ് സ്റ്റേഡിയത്തിന്റെ ഉദ്ഘാടന ചടങ്ങിൽ സംസാരിക്കുകയായിരുന്നു ആദിത്യനാഥ് . 75 , 000 പേർക്ക് ഇരിക്കാവുന്ന സ്റ്റേഡിയമാണ് ഗാസിയബാദിൽ ഒരുക്കുക . നിലവിൽ കോൽക്കത്ത ഈഡൻ ഗാർഡൻസാണ് ഇന്ത്യയിൽ ഏറ്റവും കൂടുതൽ ആളുകളെ ഉൾക്കൊള്ളാവുന്ന സ്റ്റേഡിയം . 68 , 000 പേർക്ക് ഈഡൻ ഗാർഡൻസിൽ കളി കാണാം . ഗാസിയാബാദിൽ സ്റ്റേഡിയം പൂർത്തിയായാൽ ഈഡന്റെ സ്ഥാനവും നഷ്ടമാവും . എന്നാൽ നിരവധി കടമ്പകൾ മറികടന്ന് മാത്രമേ , സ്റ്റേഡിയത്തിന്റെ നിർമാണം പൂർത്തിയാക്കാൻ സാധിക്കൂ . സ്റ്റേഡിയംപ്രൊജക്റ്റ് ഗാസിയാബാദ് ഡെവലൊപ്മെന്റ് അഥോറിറ്റി ( ജിഡിഎ ) ക്ക് സമർപ്പിച്ചിട്ടുണ്ട് . അവർ അംഗീകരിച്ചാൽ മാത്രമേ സ്റ്റേഡിയത്തിന്റെ കാര്യത്തിൽ അവസാന തീരുമാനമുണ്ടാവൂ .